കുടിവെള്ളക്ഷാമത്തില് തീരദേശം കഴക്കൂട്ടം: അഴൂര് പഞ്ചായത്തിലെ തീരദേശ വാര്ഡായ കൊട്ടാരം തുരുത്തില് കുടിവെള്ള വിതരണം മുടങ്ങിയിട്ട് ഒരു മാസത്തിലേറെയായി. തൊട്ടടുത്ത പ്രദേശങ്ങളിലെ പൈപ്പുകളില് ജലവിതരണം ഉള്ളപ്പോഴും കൊട്ടാരംതുരുത്ത് ഭാഗത്തെ നൂറ്റിഅമ്ബതിലേറെ കുടുംബങ്ങള്ക്ക് ലഭ്യമാകുന്നില്ല. പഞ്ചായത്ത് കമ്മിറ്റിക്കും ജലഅതോറിറ്റിക്കും പരാതികള് നല്കിയെങ്കിലും പരിഹാരമുണ്ടായില്ല. വാട്ടര് അതോറിറ്റിയില്നിന്ന് പരിശോധനക്ക് വരുന്നവര് ഓരോതവണയും വ്യത്യസ്തമായ കാരണങ്ങള് പറഞ്ഞ് മടങ്ങുകയാണ്. കഴിഞ്ഞ ദിവസം വകുപ്പ് മന്ത്രിക്ക് നിവേദനം നല്കി. ഇനിയും അനാസ്ഥ തുടരുകയാണെങ്കില് പ്രത്യക്ഷ സമരപരിപാടികള് സംഘടിപ്പിക്കാനുള്ള ഒരുക്കത്തിലാണ് ആക്ഷന് കമ്മിറ്റി.